Estija olimpinėse žaidynėse
Estija olimpinėse žaidynėse kaip nepriklausoma valstybė debiutavo 1920 m. Antverpene vykusiose žaidynėse, nors Estijos tautinis olimpinis komitetas buvo įkurtas tik 1923 m. Šalis 1920–2016 m. laikotarpiu iš viso laimėjo net 41 medalį: 34 vasaros ir 7 žiemos žaidynėse. Daugiausiai medalių Estija laimėjo imtynių (11), sunkiosios atletikos (7), slidinėjimo (7) ir lengvosios atletikos (6) rungtyse.